Pa skiet kinders, toe homself in kerkPolisiebeamptes buite die kerk in Sacramento, Kalifornië. (Foto: Max Whittaker/Getty Images/AFP) ŉ Amerikaanse pa het Maandag drie van sy kinders in ’n kerk in Kalifornië doodgeskiet voordat hy die vuurwapen op homself gerig het. Die skietery in Sacramento het ook die lewe van ’n vyfde persoon geëis. Daar word vermoed dat die persoon toesig gehou het gedurende ’n ontmoeting tussen die pa en die kinders. Sers. Rod Grassmann van Sacramento County se sheriff-kantoor, sê polisiebeamptes is net ná 17:00 na die Kerk van Sacramento in die omgewing van Arden Arcade ontbied nadat ’n werker by die kerk geweerskote gehoor en 911 gebel het. ’n Pa en drie kinders, almal jonger as 15 jaar, is op die toneel met noodlottige skietwonde aangetref. Scott James, sheriff van die Sacramento-distrik, sê die skieter was na bewering vervreem van die ma van sy kinders en dat die ma ’n beskermingsbevel teen die pa gehad het. Ondersoekers glo die skietery het gebeur tydens ŉ besoek onder toesig met die kinders. Die vyfde slagoffer was na bewering die toesighouer tydens die ontmoeting. Die skieter se identiteit is nog nie bekend gemaak nie. Gavin Newsom, goewerneur van Kalifornië, het die moorde Dinsdag as “sinneloos” op sosiale media bestempel. “Nog ŉ sinnelose daad van vuurwapengeweld in Amerika – hierdie keer in ons agterplaas. In ŉ kerk met kinders daarin.” Another senseless act of gun violence in America – this time in our backyard. In a church with kids inside. Absolutely devastating. Our hearts go out to the victims, their families and their communities. We are working closely with local law enforcement. — Gavin Newsom (@GavinNewsom) March 1, 2022 Bronne: AFP, The Guardian